smcproject/ml-wiki-sentences huggingface dataset:
വാട്ടർ ടാങ്കുകൾ ഗൽത്താജിയുടെ താഴത്തെ കുണ്ഡ്
ക്ഷേത്രം അതിന്റെ സ്വാഭാവിക നീരുറവകൾക്ക് പേരുകേട്ടതാണ്, അതിൽ നിന്നുള്ള വെള്ളം ടാങ്കുകളിൽ ( കുണ്ടുകൾ ) അടിഞ്ഞു കൂടുന്നു.
ഏഴ് ടാങ്കുകളുണ്ട്, ഏറ്റവും പവിത്രമായത് ഗാൽറ്റ കുണ്ഡാണ്, ഒരിക്കലും വറ്റില്ല.
ഗൽത്താജിയിലെ വെള്ളത്തിൽ കുളിക്കുന്നത് ശുഭകരമായി കണക്കാക്കപ്പെടുന്നു, പ്രത്യേകിച്ച് മകരസംക്രാന്തി ദിനത്തിൽ , ആയിരക്കണക്കിന് ആളുകൾ എല്ലാ വർഷവും കുളിക്കാൻ വരുന്നു.
26°52′34″N 76°07′27″E ﻿ / ﻿ 26.8761°N 76.1242°E ﻿ / 26.8761; 76.1242
ഗൽ ഓയ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Gal_Oya_National_Park
ഗൽ ഓയ ദേശീയോദ്യാനം തെക്കുകിഴക്കൻ ശ്രീലങ്കയിലെ മോനെറഗല്ല ജില്ലയിലാണ് സ്ഥിതി ചെയ്യുന്നത്.
ഈ ദേശീയോദ്യാനം കൊളംബോയ്ക്കു സമീപം 384 കിലോമീറ്റർ അകലത്തിൽ 25,900 ഹെക്ടർ വിസ്തൃതിയിൽ അമ്പര ജില്ലയുടെ പടിഞ്ഞാറു ഭാഗത്തായി വ്യാപിച്ചു കിടക്കുന്നു.
ശ്രീലങ്കയിലെ ഏറ്റവും വലിയ ജലസംഭരണിയായ സേനാനായകെ സമുദ്രയുടെയും ആ പ്രദേശത്തെ മറ്റു ജലസംഭരണികളുടെയും സംരക്ഷണത്തിനു വേണ്ടിയാണ് 1954-ൽ ഗൽ ഓയ ഡെവലപ്പ്മെന്റ് ബോർഡ് ഈ ദേശീയോദ്യാനം നിലവിൽ കൊണ്ടു വന്നത് എങ്കിലും 1965-ൽ ഈ പ്രദേശം വന്യമൃഗസംരക്ഷണവകുപ്പിന് കൈമാറി .
ഗ്രാമവാസികൾ തലവ പുൽപ്രദേശങ്ങളിൽ കരിച്ചു കൃഷിയിറക്കൽ (Slash-and-burn) മൂലമുണ്ടാകുന്ന മണ്ണൊലിപ്പ് തടയുന്നതിലേയ്ക്കായി ഈ ബോർഡ് പ്രവർത്തിക്കുന്നു.
1954-ൽ നിലവിൽ വന്ന ഈ സംരക്ഷിതപ്രദേശത്തിൽ ഗൽ ഓയ ദേശീയോദ്യാനം , സേനാനായകെ സമുദ്ര സാൻക്ച്യറി , ഗൽ ഓയ വാലി നോർത്ത്-ഈസ്റ്റ് സാൻക്ച്യറി , ഗൽ ഓയ വാലി സൗത്ത്-ഈസ്റ്റ് സാൻക്ച്യറി എന്നീ പ്രദേശങ്ങൾ ഉൾപ്പെടുന്നു.
ഈ നാലു സംരക്ഷിതമേഖലകൾ കൂടിചേർന്ന് 63,000 ഹെക്ടർ വിസ്തൃതിയിൽ കിടക്കുന്നു .
ഈ നാലു സംരക്ഷിതമേഖലകളുടെ ഭരണസമിതികൾ ചേർന്ന് അവിടെയുള്ള മനുഷ്യർക്ക് ആനയിൽ നിന്ന് സംരക്ഷണവും  സസ്യ ജന്തുജാലങ്ങൾക്ക് സുരക്ഷിതത്വവും ഉറപ്പുവരുത്തുന്നു.
ഇങിനിയാഗല , മുള്ളെഗമ , നിൽഗല , ബടുലുവേല എന്നീ പ്രദേശങ്ങളിൽ വനപാലകരുടെ നാലുസ്റ്റേഷനുകൾ കാണപ്പെടുന്നു.
ഇതുകൂടാതെ 1974-ൽ ബുദ്ധൻഗല സാൻക്ച്യറി നാമനിർദ്ദേശം ചെയ്യപ്പെട്ടു.
ഒരു സന്ന്യാസി മഠമായ ബുദ്ധൻഗലയിലും മാൽവാട്ടൈ പ്രദേശത്തും നശിപ്പിക്കപ്പെട്ട സ്തൂപങ്ങളും കെട്ടിടങ്ങളും കാണപ്പെടുന്നു.
വർഷം മുഴുവനും വിനോദസഞ്ചാരികൾക്ക് ആനക്കൂട്ടങ്ങളെ കാണാൻ സാധിക്കുന്നതാണ് ഈ ദേശീയോദ്യാനത്തിന്റെ പ്രധാന സവിശേഷത.
ഇക്കോ ടൂറിസത്തിന് പ്രസിദ്ധിയാർജ്ജിച്ച ഈ ദേശീയോദ്യാനം വിവിധതരം സസ്യ ജന്തുജാലങ്ങളെ കൊണ്ട് സമ്പുഷ്ടമാണ്.
45% നിത്യഹരിതവനങ്ങളും 33% സാവന്നപ്രദേശങ്ങളും നിറഞ്ഞ ഈ സംരക്ഷിതപ്രദേശത്ത് ശ്രീലങ്കയിലെ തദ്ദേശവാസികളായ 150 ഇനത്തിൽപ്പെട്ട പക്ഷികളെ കൂടാതെ 450 വർഗ്ഗത്തിൽപ്പെട്ട പക്ഷികളെയും കണ്ടുവരുന്നു.
ധാരാളം തണ്ണീർത്തടങ്ങൾ കൊണ്ട് സമ്പുഷ്ടമായ ഈ ദേശീയോദ്യാനം പക്ഷികളുടെ പറുദീസയാണ്.
വർണ്ണക്കൊക്ക് (പൂതക്കൊക്ക്) ( Ibis leucocephalus ), പെലിക്കനുകൾ , നീർക്കാക്കകൾ , എരണ്ടകൾ തുടങ്ങിയ ജലപക്ഷികളായ ദേശാടനപക്ഷികളുടെ പറ്റങ്ങളെ സേനാനായകെ സമുദ്രയുടെ തീരത്ത് ചേക്കേറുന്നത് കാണാം.
പുള്ളിച്ചുണ്ടൻ കൊതുമ്പന്നം , ചേരക്കോഴി , കോഴിവേഴാമ്പൽ ( Ocyceros griseus ), നാട്ടുവേഴാമ്പൽ ( Ocyceros birostris ), മൗർണിങ് ഡോവ് ( Zenaida macroura ), റെഡ്-ഫേസെഡ് മൽക്കോഹ ( Phaenicophaeus pyrrhocephalus ), വെള്ളവയറൻ കടൽ‌പ്പരുന്ത്‌ ( Haliaeetus leucogaster ), മീൻപരുന്ത് ( Ichthyophaga ichthyaetus ) തുടങ്ങിയ നാടൻപക്ഷികളും ഇവിടെ കാണപ്പെടുന്നു .
ആനക്കൂട്ടങ്ങളെ കൂടാതെ ശ്രീലങ്കൻ ആക്സിസ് ഡീയർ (സിലോൺ സ്പോട്ടെഡ് ഡീയർ) ( Axis axis ceylonensis ), കേഴമാൻ , പോത്ത് ( Bubalus bubalis ), ശ്രീലങ്കൻ സാമ്പാർ ഡീയർ ( Rusa unicolor unicolor ), പുള്ളിപ്പുലി , ടോക്യൂ മകാക്യൂൂ ( Macaca sinica ), കാട്ടുപന്നി ( Sus scrofa ) തുടങ്ങിയ മൃഗങ്ങളും ഈ ഉദ്യാനത്തിൽ സ്വൈരവിഹാരം നടത്തുന്നു.
മുഗ്ഗർ ക്രൊക്കോഡൈൽ ( Crocodylus palustris ), നക്ഷത്ര ആമ ( Geochelone elegans ), അപൂർവ്വയിനമായ ബട്ടർഫ്ളൈ വർഗ്ഗത്തിൽപ്പെട്ട ചിന്നൻ ആൽബട്രോസ് ( Appias wardii ) തുടങ്ങിയവയും ജൈവവൈവിധ്യത്തിൽപ്പെടുന്നു.
വനങ്ങൾ, കുറ്റിക്കാടുകൾ, പുൽപ്രദേശങ്ങൾ എന്നീ മൂന്നു തരം സസ്യജാലങ്ങളാണ് ഈ ഉദ്യാനത്തിൽ കണ്ടുവരുന്നത്.
സാവന്നപുൽപ്രദേശങ്ങൾ സിംഹളരുടെ ഇടയിൽ തലവ എന്നും പർവ്വത പ്രദേശങ്ങളിലെ പുൽപ്രദേശങ്ങളെ പത്തന എന്നും അറിയപ്പെടുന്നു.
പ്രധാനപ്പെട്ട ആയുർവേദ മരുന്നായ ത്രിഫലയിൽ ചേർക്കുന്ന മൂന്നു തരം സസ്യങ്ങൾ കടുക്ക ( ടെർമിനാലിയ ചെബ്യുള ), താന്നി ( Terminalia bellirica ), നെല്ലി ( Emblica officinalis ) എന്നിവ ഈ ദേശീയോദ്യാനത്തിലെ സസ്യജാലങ്ങളിലുൾപ്പെടുന്നു.
തലവ പുൽപ്രദേശങ്ങളിൽ സിട്രോണില്ല ഗ്രാസ്സ്(മന) ( Cymbopogon nardus ), ഉഷ്ണ-മിതോഷ്ണമേഖലകളിൽ കണ്ടുവരുന്ന ഒരു പുല്ലിനമായ കോഗൺ ഗ്രാസ്സ് (ഇലുക്ക്) ( Imperata cylindrica ) നിറഞ്ഞ പുൽപ്രദേശങ്ങളാണ് കൂടുതലും കണ്ടുവരുന്നത്.
കത്തിച്ച തലവ പുൽപ്രദേശങ്ങളിൽ (ദമന പുൽപ്രദേശങ്ങൾ) ഗ്രാമീണർ കന്നുകാലികളെ മേയ്ക്കാനുപയോഗിക്കുന്നു.
ആയുർവേദ ഗുണമുള്ള അപൂർവ്വയിനങ്ങളായ വേങ്ങ ( Pterocarpus marsupium ), പേഴ് ( Careya Arborea ), കണിക്കൊന്ന ( Cassia fistula ) എന്നിവ ഈ ദേശീയോദ്യാനത്തിലെ സസ്യജാലങ്ങളിൽപ്പെടുന്നു.
ട്രിൻകോമലീ വുഡ് ( Berrya cordifolia ), പൊരിപ്പുന്ന ( Dimocarpus longan ), ശ്രീലങ്കൻ കാട്ടുമാങ്ങ ( Mangifera zeylanica ), സിസിപസ് , ഡയസ്പൈറോസ് , മലോട്ടസ് പ്ലാന്റ് ( Mallotus repandus ) തുടങ്ങിയ വർഗ്ഗത്തിൽപ്പെട്ട സസ്യങ്ങളും കാണപ്പെടുന്നു .
ചിത്രശാല ശ്രീലങ്കൻ ആക്സിസ് ഡീയർ മീൻപരുന്ത് പുള്ളിച്ചുണ്ടൻ കൊതുമ്പന്നം ചേരക്കോഴി നക്ഷത്ര ആമ അവലംബം
ഗർവാൾ (ലോകസഭാമണ്ഡലം) ഇംഗ്ലീഷ് വിലാസം https://ml.wikipedia.org/wiki/Garhwal_(Lok_Sabha_constituency)
ഗർവാൾ ലോകസഭാമണ്ഡലം ( ഹിന്ദി : गढ़वाल लोकसभा निर्वाचन क्षेत्र ) ഉത്തരാഖണ്ഡിലെ അഞ്ച് ലോകസഭാമണ്ഡലങ്ങളിൽ ഒന്നാണ്.
ലോകസഭാ നിയോജകമണ്ഡലങ്ങളുടെ ഡിലിമിറ്റേഷനെ തുടർന്ന് 1957 ലാണ് ഈ നിയോജകമണ്ഡലം നിലവിൽ വന്നത്.
ചമോലി, പൗരി ഗർവാൾ, രുദ്രപ്രയാഗ്, നൈനിറ്റാൾ (ഭാഗം), തെഹ്രി ഗർവാൾ (ഭാഗം) എന്നീ അഞ്ച് ജില്ലകൾ ഇതിൽ ഉൾപ്പെടുന്നു.
ബിജെപിയിലെ തിരത് സിങ് റാവത്ത് ആണ് നിലവിലെ ലോകസഭാംഗം അസംബ്ലി സെഗ്‌മെന്റുകൾ
നിലവിൽ ഗർവാൾ ലോക്സഭാ മണ്ഡലത്തിൽ ഇനിപ്പറയുന്ന പതിനാല് വിധ് സഭ (നിയമസഭ) വിഭാഗങ്ങളുണ്ട്: Chamoli district : Badrinath Karnaprayag Tharali Nainital district : Ramnagar Pauri Garhwal district : Chaubattakhal Kotdwar Lansdowne Pauri Srinagar Yamkeshwar Rudraprayag district : Kedarnath Rudraprayag Tehri Garhwal district : Devprayag Narendranagar പാർലമെന്റ് അംഗങ്ങൾ
കീകൾ: AIIC (T)     ബിജെപി     INC / കോൺഗ്രസ് (I)     ജെ.ഡി.     ജെ.പി.     ജെപി (എസ്) തിരഞ്ഞെടുപ്പ് അംഗം പാർട്ടി 1952 ഭക്തി ദർശനം ഇന്ത്യൻ നാഷണൽ കോൺഗ്രസ് 1957 ഭക്തി ദർശനം ഇന്ത്യൻ നാഷണൽ കോൺഗ്രസ് 1962 ഭക്തി ദർശനം ഇന്ത്യൻ നാഷണൽ കോൺഗ്രസ് 1967 ഭക്തി ദർശനം ഇന്ത്യൻ നാഷണൽ കോൺഗ്രസ് 1971 പ്രതാപ് സിംഗ് നേഗി ഇന്ത്യൻ നാഷണൽ കോൺഗ്രസ് 1977 ജഗന്നാഥ് ശർമ്മ ജനതാ പാർട്ടി 1977 ഹേംവതി നന്ദൻ ബാഹുഗുണ ജനതാ പാർട്ടി (മതേതര) 1984 ചന്ദ്ര മോഹൻ സിംഗ് നേഗി ഇന്ത്യൻ നാഷണൽ കോൺഗ്രസ് 1989 ചന്ദ്ര മോഹൻ സിംഗ് നേഗി ജനതാദൾ 1991 ഭുവൻ ചന്ദ്ര ഖണ്ടൂരി ഭാരതീയ ജനതാ പാർട്ടി 1996 സത്പാൽ മഹാരാജ് അഖിലേന്ത്യാ ഇന്ദിര കോൺഗ്രസ് (തിവാരി) 1998 ഭുവൻ ചന്ദ്ര ഖണ്ടൂരി ഭാരതീയ ജനതാ പാർട്ടി 1999 ഭുവൻ ചന്ദ്ര ഖണ്ടൂരി ഭാരതീയ ജനതാ പാർട്ടി 2004 ഭുവൻ ചന്ദ്ര ഖണ്ടൂരി ഭാരതീയ ജനതാ പാർട്ടി 2008 (ഉപതിരഞ്ഞെടുപ്പ്) തേജ്പാൽ സിംഗ് റാവത്ത് ഭാരതീയ ജനതാ പാർട്ടി 2009 സത്പാൽ മഹാരാജ് ഇന്ത്യൻ നാഷണൽ കോൺഗ്രസ് 2014 ഭുവൻ ചന്ദ്ര ഖണ്ടൂരി ഭാരതീയ ജനതാ പാർട്ടി 2019 തിരത്ത് സിംഗ് റാവത്ത് ഭാരതീയ ജനതാ പാർട്ടി ഇതും കാണുക ചമോലി ജില്ല നൈനിറ്റാൽ ജില്ല പൗരി ഗർവാൾ ജില്ല രുദ്രപ്രയാഗ് ജില്ല തെഹ്രി ഗർവാൾ ജില്ല ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ ഗർവാൾ ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും
ഗർഹി ഫസിൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഗർഹി ഫസിൽ .
2011 ലെ ഇന്ത്യൻ കാനേഷുമാരി വിവരമനുസരിച്ച് ഗർഹി ഫസിലിൽ 102 വീടുകൾ ഉണ്ട്.
ഗർഹി ഫസിലിലെ സാക്ഷരതാ നിരക്ക് 57.91 ശതമാനമാണ്.
ഗർഹി ഫസിൽ ലെ 6 വയസ്സിനു താഴെയുള്ള കുട്ടികളുടെ എണ്ണം 76 ആണ്.
ഇത് ഗർഹി ഫസിലിലെ ആകെ ജനസംഖ്യയുടെ 13.67 ശതമാനമാണ്.
ഗൾ വിഹാര ഇംഗ്ലീഷ് വിലാസം https://ml.wikipedia.org/wiki/Gal_Vihara
പുരാതന നഗരമായ പോലോന്നരുവയിലെ ബുദ്ധന്റെ ശിലാക്ഷേത്രമാണ് ഗൾ വിഹാര ( സിംഹള : ගල් විහාරය ), ഗൾ വിഹാരയ എന്ന പേരുകളിൽ അറിയപ്പെടുന്നത്.
ആദ്യകാലത്ത് ഇത് ഉത്തരരാമ എന്ന പേരിലായിരുന്നു അറിയപ്പെട്ടിരുന്നത്.
ശ്രീലങ്കയിലെ നോർത്ത് സെൻട്രൽ പ്രവിശ്യയിലാണ് ഇത് സ്ഥിതിചെയ്യുന്നത്.
പന്ത്രണ്ടാം നൂറ്റാണ്ടിൽ പരാക്രമണബാഹു ഒന്നാമനാണ് ഇത് നിർമിച്ചത്.
പാറക്കല്ലുകളുടെ വശത്തായി കൊത്തിയ ശ്രീ ബുദ്ധന്റെ നാല് പ്രതിമകളാണ് ഇവിടത്തെ പ്രധാന ആകർഷണം.
ബുദ്ധന്റെ ഇരിക്കുന്നതായുള്ള ഒരു വലിയ രൂപവും, കൃത്രിമമായി നിർമിച്ച ഒരു ഗുഹയ്ക്കുള്ളിലുള്ള ഇരിക്കുന്നതായുള്ള ഒരു ചെറിയ രൂപവും, നിൽക്കുന്ന ഒരു രൂപവും കിടക്കുന്നതായുള്ള ഒരു രൂപവുമാണ് ഇവ.
ഇതിനു മുൻപുള്ള അനുരാധപുര കാലഘട്ട‌ത്തെ അപേക്ഷിച്ച് വ്യത്യസ്തമായ ശൈലിയിലുള്ള ശിൽപ്പങ്ങളാണ് ഉത്തരരാമയിലുള്ളത്.
നിൽക്കുന്ന രൂപം ശ്രീ ബുദ്ധനാണോ അതോ ആനന്ദ എന്ന സന്യാസിയാണോ എന്നതുസംബന്ധിച്ച് തർക്കം നിലനിൽക്കുന്നുണ്ട്.
കല്ലിന്റെ വലിപ്പം പരമാവധി ഉപയോഗപ്പെടുത്തുന്ന രീതിയിലാണ് ശിൽപ്പങ്ങൾ ആസൂത്രണം ചെയ്യപ്പെട്ടിട്ടുള്ളത്.
ശിൽപ്പങ്ങളുടെ വലിപ്പം കല്ലിന്റെ വലിപ്പ‌ത്തെ ആശ്രയിച്ചാണിരിക്കുന്നത്.
ബുദ്ധമതത്തിലെ പുരോഹിതവർഗ്ഗത്തിൽ ഒരു ശുദ്ധീകരണം നടത്തുവാനായി പരാക്രമബാഹു ഒരു സമ്മേളനം നടത്തിയ സ്ഥലത്താണ് ശിൽപ്പങ്ങ‌ൾ നിർമ്മിക്കപ്പെട്ടത്.
ഭിക്ഷുക്കൾക്കായി ഒരു നിയമാവലി പിന്നീട് തയ്യാറാക്കുകയുണ്ടായി.
കല്ലിൽ ഈ പെരുമാറ്റച്ചട്ടങ്ങൾ കൊത്തി വച്ചിട്ടുമുണ്ട്.
രൂപങ്ങൾ ഇരിക്കുന്ന രൂപത്തിലെ ധ്യാനമുദ്ര മഹായാന സ്വാധീനം സൂചിപ്പിക്കുന്നു.
വലിയ കരിങ്കല്ലിന്റെ വശത്തായി കൊത്തിയിട്ടുള്ള നാല് ബുദ്ധരൂപങ്ങളാണ് ഇവിടുത്തെ പ്രധാന ആകർഷണം.
15 അടിയോളം ആഴത്തിൽ കല്ല് കൊത്തിയെടുത്താണ് രൂപങ്ങൾ ഉണ്ടാക്കിയിരിക്കുന്നത്.
ഇത്രയും ആഴത്തിൽ കല്ല് കൊത്തി രൂപങ്ങളുണ്ടാക്കിയതിന് രാജ്യത്ത് മറ്റുദാഹരണങ്ങളില്ല.
ഇതിലെ മൂന്ന് രൂപങ്ങൾ വളരെ വലുതാണ്.
വലിയ മൂന്ന് രൂപങ്ങളിലെ ഏറ്റവും ചെറുത് 15 അ‌ടിയിൽ കൂടുതൽ ഉയരമുള്ളതാണ്.
പക്ഷേ നാലാമത്തെ രൂപത്തിന് നാലടിയിൽ കൂടുതൽ ഉയരം മാത്രമേ ഉള്ളൂ.
ഇതേ കാലത്തുള്ള ലങ്കാതിലക രൂപങ്ങളെ അപേക്ഷിച്ച് നോക്കിയാൽ ഇവയെല്ലാം വളരെക്കുറവ് നാശനഷ്ടങ്ങൾ മാത്രം സംഭവിച്ച രൂപങ്ങളാണ്.
ലഭ്യമായ കല്ലിന്റെ വലിപ്പമനുസരിച്ചാണ് പ്രതിമകളുടെ വലിപ്പം തീരുമാനിച്ചത് എന്ന് കരുതാം.
സേനാരഥ് പരനവിതരണയുടെ അഭിപ്രായത്തിൽ ആദ്യ കാലത്ത് ഈ രൂപങ്ങൾ സ്വർണ്ണത്തിൽ പൊതിഞ്ഞിരുന്നു.
അനുരാധപുര കാലഘട്ടത്തിൽ ഇത് ഒറ്റ വരയായിരുന്നു.
ഇരിക്കുന്ന രൂപം
മഹായാന സ്വാധീനത്താലായിരിക്കാം ഇതുണ്ടായത്.
4 അടി 7 ഇഞ്ച് മാത്രം ഉയരമുള്ള ഒരു ചെറിയ പ്രതിമയാണ് ഇവിടെയുള്ളത്.
, അടുത്തുതന്നെയുള്ള വലിയ രൂപവുമായി ഇതിന് സാദൃശ്യമുണ്ട്.
നിൽക്കുന്ന രൂപം നിൽക്കുന്ന രൂപത്തിൽ ചിത്രീകരിച്ചിരിക്കുന്ന മുദ്ര അസാധാരണമാണ്
നിൽക്കുന്ന രൂപം ചരിത്രകാരന്മാരുടെയും പുരാവസ്തു ഗവേഷകരുടെയും ഇടയിൽ ധാരാളം ചർച്ചകൾക്ക് കാരണമായിട്ടുണ്ട്.
ഇത് ഒരു ബുദ്ധപ്രതിമയല്ല എന്ന് ഒരു പൊതുവിശ്വാസമുണ്ട്.
22 അടി 9 ഇഞ്ച് ഉയരമാണ് പ്രതിമയ്ക്കുള്ളത്.
മറ്റുള്ളവരുടെ ദുഃഖത്തിൽ ദുഃഖിക്കുന്ന ബുദ്ധനെയാണ് ഇവിടെ ചിത്രീകരിച്ചിരിക്കുന്നത് എന്നും ചിലർ വിശ്വസിക്കുന്നു.
കിടക്കുന്ന രൂപം ശ്രീ ബുദ്ധന്റെ നിർവ്വാണത്തെ ചിത്രീകരിക്കുന്ന ഈ ശിൽപ്പമാണ് ഇവിടെയുള്ള ശിൽപ്പങ്ങളിൽ ഏറ്റവും വലുത്.
46 അടി 4 ഇഞ്ച് നീളമുള്ള ഈ ശിൽപ്പം ഗൾ വിഹാരയിലെ ഏറ്റവും വലിയ ശിൽപ്പമാണ്.
ദക്ഷിണപൂർവ്വേഷ്യയിലെ ഏറ്റവും വലിയ ശിൽപ്പങ്ങളിലൊന്നാണിത്.
ഇടതുകൈ തുടയ്ക്കുമീതേ നീട്ടി വച്ചിരിക്കുകയാണ്.
അവലംബം ഗ്രന്ഥസൂചിക കൂടുതൽ വായനയ്ക്ക് von Schroeder, Ulrich.
Hong Kong: Visual Dharma Publications, Ltd. ISBN 962-7049-06-9 പുറത്തേയ്ക്കുള്ള കണ്ണികൾ Gal Viharaya എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Central Cultural Fund of Sri Lanka – Polonnaruwa Heritage site Archived 2009-07-10 at the Wayback Machine .
Galvihara – a  unique display of rock art Archived 2017-08-20 at the Wayback Machine .
ഗൾഫ് എയർ
ബഹ്റൈന്റെ ദേശീയ വിമാനക്കമ്പനിയാണ് ഗൾഫ് എയർ ( അറബി : طيران الخليج ‬ Ṭayarān al-Khalīj ).
അവലംബം പുറം കണ്ണികൾ Gulf Air എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Official website
ഗൾ റോക്ക് ദേശീയോദ്യാനം ദേശീയോദ്യാനത്തിന്റെ പ്രവേശനസ്ഥലത്തെ ബോർഡ് ദേശീയോദ്യാനത്തിലെ Melaleuca glauca ആവാസവ്യവസ്ഥ ദേശീയോദ്യാനത്തിലെ Banksia coccinea
ഗൾ റോക്ക് ദേശീയോദ്യാനം പടിഞ്ഞാറൻ ആസ്ത്രേലിയയിലെ അൽബനിയ്ക്കു തെക്കു-കിഴക്കായി 25 കിലോമീറ്റർ അകലെയായി സ്ഥിതിചെയ്യുന്ന ഒരു ദേശീയോദ്യാനമാണ് .
2006 ൽ സ്ഥാപിതമായ ഈ ദേശീയോദ്യാനം പടിഞ്ഞാറൻ ആസ്ത്രേലിയയിലെ 97 ആം ദേശീയോദ്യാനമാണ്.
2,593 ഹെക്റ്റർ പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നു.
പകൽ ഇംഗ്ലീഷ് വിലാസം https://ml.wikipedia.org/wiki/Daytime
ഭൂമിയെ സംബന്ധിച്ച് ഒരു പ്രദേശം സൂര്യപ്രകാശത്താൽ പ്രകാശിതമാകുന്ന സമയമാണ് പകൽ .
ഭൂമിയുടേ ഏകദേശം പകുതി ഭാഗവും എല്ലായ്പ്പോഴും സൂര്യപ്രകാശത്തിന്ന് കീഴിലായിരിക്കും.
പകർപ്പവകാശലംഘനം ഇംഗ്ലീഷ് വിലാസം https://ml.wikipedia.org/wiki/Copyright_infringement യുഎസിൽ പകർപ്പവകാശ രജിസ്ട്രേഷൻ നടപടിക്രമങ്ങൾ ആവശ്യമായിരുന്ന 1906 മുതൽ പകർപ്പവകാശത്തിനും പേറ്റന്റ് തയ്യാറാക്കൽ സേവനങ്ങൾക്കുമുള്ള ഒരു പരസ്യം ബൗദ്ധിക സ്വത്തവകാശം രചയിതാക്കളുടെ അവകാശങ്ങൾ പകർപ്പാവകാശം ഡാറ്റാബേസ് റൈറ്റ്സ് ഫാർമേഴ്സ് റൈറ്റ്സ് ഭൂമിശാസ്ത്രപരമായ സൂചന തദ്ദേശീയമായ ബൗദ്ധിക സ്വത്ത് വ്യാവസായിക രൂപകൽപ്പനാവകാശം ഇന്റഗ്രേറ്റഡ് സർക്യൂട്ട് ലേഔട്ട് ഡിസൈൻ പ്രൊട്ടക്ഷൻ ബൗദ്ധികാവകാശങ്ങൾ ധാർമ്മിക അവകാശങ്ങൾ പേറ്റന്റ് പീസന്റ്സ് റൈറ്റ്സ് പ്ലാന്റ് ബ്രീഡേഴ്സ് റൈറ്റ്സ് സസ്യ ജനിതക വിഭവങ്ങൾ ബന്ധപ്പെട്ട അവകാശങ്ങൾ സപ്ലിമെന്ററി പ്രൊട്ടക്ഷൻ സർട്ടിഫിക്കറ്റ് ട്രേഡ് ഡ്രസ്സ് വ്യാപാര രഹസ്യം ട്രേഡ് മാർക്ക് യൂട്ടിലിറ്റി മോഡൽ ബന്ധപ്പെട്ട വിഷയങ്ങൾ അബാൻഡൻവെയർ ബ്രാൻഡ് പ്രൊട്ടക്ഷൻ കോപ്പിറൈറ്റ് ട്രോൾ പകർപ്പാവകാശത്തിനെതിരെയുള്ള വിമർശനം ബയോപ്രോസ്പ്പെറ്റിംഗ് കൾച്ചറൽ അപ്പോപ്രിയേഷൻ ഐഡിയ-എക്സ്പ്രക്ഷൻ ഡിസ്റ്റിൻഷൻ പകർപ്പാവകാശത്തിനുള്ള പോരായ്മകളും പ്രതീക്ഷകളും ഫെയർ ഡീലിംഗ് ഫെയർ യൂസ് പാരാഫേസിംഗ് റൈറ്റ് ടു കോട്ട് ഓർഫൻ വർക്ക് പേറ്റന്റ് ട്രോൾ പബ്ലിക്ക് ഡൊമെയ്ൻ ഔട്ട്ലൈൻ ഓഫ് ഇന്റടെലക്ച്വൽ പ്രോപ്പർട്ടി ഔട്ട്ലലൈൻ ഓഫ് പ്രൊപ്പർട്ടി ഹയർ കാറ്റഗറി: സ്വത്തും സ്വത്താവകാശ നിയമവും ക സ തി
പകർപ്പവകാശ ലംഘനം എന്നാൽ പകർപ്പവകാശ നിയമം മൂലം  സംരക്ഷിക്കപ്പെട്ടിട്ടുള്ള സൄഷ്ടിയുടെ സ്രഷ്ടാവിന്റെ പ്രത്യേകാവകാശങ്ങൾ ലംഘിച്ചുകൊണ്ടുള്ള പുനഃസൃഷ്ടിക്കലോ പകർത്തലോ ആണ്.
പകർപ്പവകാശ ഉടമ സാധാരണയായി ഒരു വർക്കിന്റെ സ്രഷ്ടാവാണ്, അല്ലെങ്കിൽ പകർപ്പവകാശം ഒരു പ്രസാധകന് നൽകിയിട്ടുണ്ടാകാം, അല്ലെങ്കിൽ മറ്റ് തരത്തിലുള്ള ബിസിനസ്സോ ആണ്.
പകർപ്പവകാശ ലംഘനം തടയുന്നതിനും പിഴ ഈടാക്കുന്നതിനുമായി പകർപ്പവകാശ ഉടമകൾ നിയമപരവും സാങ്കേതികവുമായ നടപടികൾ പതിവായി സ്വീകരിക്കുന്നു.
പകർപ്പവകാശ ലംഘന തർക്കങ്ങൾ സാധാരണയായി നേരിട്ടുള്ള ചർച്ചകൾ, നോട്ടീസ്, ടേക്ക് ഡൗൺ പ്രോസസ് അല്ലെങ്കിൽ സിവിൽ കോടതിയിലെ വ്യവഹാരം എന്നിവയിലൂടെ പരിഹരിക്കപ്പെടുന്നു.
മോശമായതോ വൻതോതിലുള്ളതോ ആയ വാണിജ്യ ലംഘനം, പ്രത്യേകിച്ച് കള്ളപ്പണം ഉൾപ്പെടുമ്പോൾ, ചിലപ്പോൾ ക്രിമിനൽ നീതിന്യായ വ്യവസ്ഥയിലൂടെ വിചാരണ ചെയ്യപ്പെടും.
ഡിജിറ്റൽ സാങ്കേതികവിദ്യയിലെ പുരോഗതിയും ഇന്റർനെറ്റിന്റെ വർദ്ധിച്ചുവരുന്ന വ്യാപനം മൂലം, പകർപ്പവകാശ-ആശ്രിത വ്യവസായങ്ങൾ ഇപ്പോൾ ഓൺലൈനിൽ പകർപ്പവകാശ പരിരക്ഷിത ഉള്ളടക്കം പങ്കിടുന്നു.
മറ്റുള്ളവരുടെ വ്യക്തിഗത ലംഘന പ്രവർത്തനങ്ങൾ സുഗമമാക്കുകയും പ്രോത്സാഹിപ്പിക്കുകയും ചെയ്യുന്ന സേവന ദാതാക്കളെയും സോഫ്‌റ്റ്‌വെയർ വിതരണക്കാരെയും തിരിച്ചറിയാനും ശിക്ഷിക്കാനും പകർപ്പവകാശ നിയമം മൂലം സാധിക്കുന്നു.
പകർപ്പവകാശ ലംഘനം മൂലമുള്ള യഥാർത്ഥ സാമ്പത്തിക ആഘാതത്തിന്റെ കണക്കുകൾ വ്യത്യാസപ്പെടുകയും ചെയ്യുക മാത്രമല്ല മറ്റ് ഘടകങ്ങളെ ആശ്രയിക്കുകയും ചെയ്യുന്നു.
എന്നിരുന്നാലും, പകർപ്പവകാശ ഉടമകളും വ്യവസായ പ്രതിനിധികളും നിയമനിർമ്മാതാക്കളും പകർപ്പവകാശ ലംഘനത്തെ പൈറസി അല്ലെങ്കിൽ മോഷണം എന്ന് വിശേഷിപ്പിച്ചിട്ടുണ്ട് - ചില യു.എസ് കോടതികൾ ഇപ്പോൾ അപകീർത്തികരമോ മറ്റ് വിവാദപരമോ ആയി കണക്കാക്കുന്ന ഭാഷയാണ്.
പൈറസി, മോഷണം എന്നീ പദങ്ങൾ പലപ്പോഴും പകർപ്പവകാശ ലംഘനവുമായി ബന്ധപ്പെട്ടിരിക്കുന്നു.
കടൽക്കൊള്ളയുടെ യഥാർത്ഥ അർത്ഥം "കൊള്ള അല്ലെങ്കിൽ കടലിലെ നിയമവിരുദ്ധമായ അക്രമം" എന്നാണ്, എന്നാൽ ഈ പദം നൂറ്റാണ്ടുകളായി പകർപ്പവകാശ ലംഘന പ്രവർത്തനങ്ങളുടെ പര്യായമായി ഉപയോഗിച്ചുവരുന്നു.
അതേസമയം, മോഷണം, പകർപ്പവകാശ ഉടമകൾക്കുള്ള ലംഘനത്തിന്റെ സാധ്യതയുള്ള വാണിജ്യപരമായ ദോഷത്തെ ഊന്നിപ്പറയുന്നു.
എന്നിരുന്നാലും, പകർപ്പവകാശം എന്നത് ഒരു തരം ബൗദ്ധിക സ്വത്താണ്, കവർച്ച അല്ലെങ്കിൽ മോഷണം, ടാൻജിബിൾ പ്രോപ്പർട്ടിയുമായി മാത്രം ബന്ധപ്പെട്ട കുറ്റകൃത്യങ്ങൾ എന്നിവയിൽ നിന്ന് വ്യത്യസ്തമായ ഒരു നിയമമേഖലയാണ്.
എല്ലാ പകർപ്പവകാശ ലംഘനങ്ങളും വാണിജ്യ നഷ്ടത്തിൽ കലാശിക്കുന്നില്ല, കൂടാതെ 1985-ൽ യു.എസ് സുപ്രീം കോടതി വിധിച്ചത്, ലംഘനം എളുപ്പത്തിൽ മോഷണവുമായി തുലനം ചെയ്യപ്പെടുകയില്ല എന്നാണ്.
പകൽക്കിനാവ് ഇംഗ്ലീഷ് വിലാസം https://ml.wikipedia.org/wiki/Pakalkkinavu
കണ്ണമ്മാലി ഫിലിംസിനുവേണ്ടി എൻ.ആർ. വൈദ്യനാഥൻ സത്യ, വീനസ് സ്റ്റുഡിയോകളിൽ നിർമിച്ച മലയാളചലച്ചിത്രമാണ് പകൽക്കിനാവ് .
ചിത്രസാഗർ ഫിലിംസ് വിതരണം നടത്തിയ ഈ ചിത്രം 1966 ഏപ്രിൽ 8-നു പ്രദർശനം തുടങ്ങി.
പണക്കാരനായ ബാബു ബാംഗളൂരിൽ ഒറ്റയാനായി ജീവിതം കൊണ്ടാടുകയാണ്.
സ്ത്രീകളെ വളച്ചെടുക്കുന്നതിൽ വിരുതനാണ് ബാബു.
സുഹൃത്തായ ചന്ദ്രൻ വഴിയാണ് മാലതിയെ പരിചയപ്പെടുന്നത്.
ചന്ദ്രൻ മാലതിയെ പ്രണയിക്കുന്നുണ്ടെങ്കിലും ബാബുവിന്റെ വലയിൽ വീഴാനാണ് അവൾക്ക് ദുര്യോഗം.
ചന്ദ്രന്റെ അദ്ധ്യാപകനായ മാസ്റ്ററുടെ മകളാണ് മാലതി.
അവൾക്ക് ബാബു ഒരു ഉദ്യോഗം തരപ്പെടുത്തിക്കൊടുത്തത് ദുഷ്ടലാക്കോടെ ആണെന്ന് ചന്ദ്രനറിയാം.
ഗർഭിണിയാണെന്നറിഞ്ഞപ്പോൾ ബാബു അവളെ തള്ളിപ്പറഞ്ഞു, ചന്ദ്രൻ അവളെ ആശുപത്രിയിലാക്കി.
കുഞ്ഞിനെ പ്രസവിച്ചതോടെ മാലതി മരിയ്ക്കുകയാണുണ്ടായത്.
ചന്ദ്രൻ കൊടുത്ത വിവരം അനുസരിച്ച് മാസ്റ്ററും മാലതിയുടെ അനുജത്തി ശാരദയും ബാം ഗ്ലൂരിലെത്തി കുഞ്ഞിനേയും കൊണ്ട് നാട്ടിലേക്ക് പോയി.
പാൽക്കാരിപ്പെൺകുട്ടി ലക്ഷ്മിയെ കടന്നു പിടിയ്ക്കാൻ ശ്രമിച്ച ബാബുവിനെ തല്ലേണ്ടി വന്നു ചന്ദ്രന്.
മാലതി മരിച്ച വിവരം അറിഞ്ഞ് ബാബുവിനു സ്വൽ‌പ്പം പശ്ച്ചാത്താപവും വന്നു ഭവിച്ചു.
നാട്ടിൽ‌പ്പോയി കല്യാണം കഴിച്ച് സ്വൈരജീവിതം തുടങ്ങാനാണ് ബാബു തീരുമാനിച്ചത്.
വയനാട്ടിൽ ഒരു ഗ്രാമത്തിലെത്തിയ അയാൾ തങ്കമണി എന്നൊരു കുഞ്ഞുമായി അടുപ്പത്തിലാവുകയും അവളുടെ ചേച്ചി ശാരദയെ പരിചയപ്പെടുകയും ചെയ്തു.
താമസിയാതെ ശാരദയുമായി വിവാഹവും നടന്നു.
പക്ഷേ തങ്കമണി ശാരദയുമായി വിട്ടുമാറാത്തതിനാൽ ബാബു അതീവാസ്വസ്ഥനായി.
ശാരദയുടെ അവിവാഹിത ബന്ധത്തിലെ കുട്ടി ആയിരിക്കാമെന്ന് വരെ അയാൾ ആരോപിച്ചു.
മാസ്റ്ററും ശാരദയും മാലതിയുടെ കഥ അയാൾക്ക് പറഞ്ഞുകൊടുത്തു.
തന്റെ സ്വന്തം കുഞ്ഞാണത് എന്നറിഞ്ഞ ബാബു  പശ്ച്ചാപവിവശനായി നിലകൊണ്ടു.
അഭിനേതാക്കളും കഥാപാത്രങ്ങളും സത്യൻ —ബാബു ശാരദ —മാലതി നെല്ലിക്കോട് ഭാസ്കരൻ —ചന്ദ്രൻ വാസന്തി -- ശാരദ പ്രേംജി —മാസ്റ്റർ അടൂർ ഭാസി —ബട്‌ളർ കൃഷ്ണങ്കുട്ടി ലത—ലക്ഷ്മി ബേബി ശ്രീലത—തങ്കമണി എം എസ് നമ്പൂതിരി -- കുറുപ്പേട്ടൻ കോകില -- ചന്ദ്രിക കുഞ്ഞാവ -- പട്ടാളക്കാരൻ ശങ്കരൻ നിലമ്പൂർ ബാലൻ—മൂപ്പിൽ നായർ കടുവാക്കുളം ആന്റണി -- മൂപ്പിൽ നായരുടെ വേലക്കാരൻ കൃഷ്ണൻകുട്ടി -- കുഞ്ഞൻ ബാലൻ പള്ളിപ്പാട് പിന്നണിഗായകർ കെ.ജെ. യേശുദാസ് എസ്. ജാനകി അണിയറപ്രവർത്തകർ ബാനർ—കണ്ണമ്മ ഫിലിംസ് വിതരണം --  ചിത്രസാഗർ ഫിലിംസ് കഥ, തിരക്കഥ, സംഭാഷണം --  എം ടി വാസുദേവൻ നായർ സംവിധാനം --  എസ് എസ് രാജൻ നിർമ്മാണം --  വൈദനാഥൻ ഛായാഗ്രഹണം --  പി ഭാസ്ക്കരറാവു ചിത്രസംയോജനം --  ജി വെങ്കിട്ടരാമൻ കലാസംവിധാനം --  എസ് കൊന്നനാട്ട് നിശ്ചലഛായാഗ്രഹണം --  ശോഭനാ, തൃശൂർ ഗനരചന—പി ഭാസ്ക്കരൻ സംഗീതം --  ബി എ ചിദംബരനാഥ് ഗാനങ്ങൾ ഗാനം ഗാനരചന സംഗീതം ആലാപനം ഗുരുവായൂരുള്ളൊരു കണ്ണനന്നൊരു ദിനം പി. ഭാസ്കരൻ ചിദംബരനാഥ് എസ്. ജാനകി കാക്കയ്ക്കും പൂച്ചക്കും കല്യാണം പി ഭാസ്ക്കരൻ ചിദംബരനാഥ് യേശുദസ് നിദ്ര തൻ നീരാഴി നീന്തിക്കടന്നപ്പോൾ പി ഭാസ്ക്കരൻ ചിദംബരനാഥ് എസ്. ജാനകി പകൽക്കിനാവിൻ സുന്ദരമാകും പി ഭാസ്ക്കരൻ ചിദംബരനാഥ് യേശുദസ് കേശാദിപാദം തൊഴുന്നേൻ പി ഭാസ്ക്കരൻ ചിദംബരനാഥ് എസ്. ജാനകി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് പകൽക്കിനാവ്
പകൽപ്പൂരം
അനിൽ ബാബുവിന്റെ സംവിധാനത്തിൽ മുകേഷ് , സലീം കുമാർ , ജഗതി ശ്രീകുമാർ , ഗീതു മോഹൻദാസ് എന്നിവർ പ്രധാനവേഷങ്ങളിൽ അഭിനയിച്ച് 2002-ൽ പുറത്തിറങ്ങിയ ഒരു മലയാളചലച്ചിത്രമാണ് പകൽപ്പൂരം .
ദാമർ സിനിമയുടെ ബാനറിൽ സന്തോഷ് ദാമോദരൻ നിർമ്മിച്ച ഈ ചിത്രം കാൾട്ടൺ റിലീസ് വിതരണം ചെയ്തിരിക്കുന്നു.
ബ്രഹ്മദേശത്തെ ഉപ്ദ്രവകാരിണിയായ യക്ഷിയെ സൂര്യമംഗലം മനയിലെ ബ്രഹ്മദത്തൻ നമ്പൂതിരിപ്പാട് (റിസ ബാവ) തളയ്ക്കുന്നുവെങ്കിലും, ബ്രഹ്മദത്തന്റെ സന്തതി പരമ്പരകളോട് പ്രതികാരം ചെയ്യുമെന്ന് ശപിച്ചു കൊണ്ടാണ് യക്ഷി മറയുന്നത്.
ബ്രഹ്മദത്തൻ നമ്പൂതിരിപ്പാടിന് വിഭിന്ന ജാതിയിൽപ്പെട്ട രണ്ട് സ്ത്രീകളിലായി ഉണ്ടാകുന്ന പുത്രന്മാരാണ് ഗൗരീദാസനും (മുകേഷ്) , മാണിക്യനും (സലിം കുമാർ), ഇരുവരും ഒടുവിൽ സൂര്യമംഗലം മനയിൽ തന്നെ എത്തിപ്പെടുകയാണ്.
മനയിലെ കാര്യസ്ഥനായ വടശ്ശേരി വാമനൻ(ജഗതി ശ്രീകുമാർ) ഗൗരീദാസനെ പൂജയ്ക്കായി വിളിച്ചു കൊണ്ട് വരുന്നതാണെങ്കിൽ,ആണ്ടിപ്പെട്ടി എന്ന വ്യാജപ്പെരിൽ മനയിൽ കയറിക്കൂടുന്ന മാണിക്കന്റെ ഉദ്ദേശം മോഷണമാണ്.
യാത്രക്കിടയിൽ പരിചയപ്പെട്ട സീമന്തിനി (ഗീതു മോഹന്ദാസ്) എന്ന പെൺകുട്ടിയും, സഹായി അയ്യപ്പൻ കുട്ടിയുമാണ്  (ഹരീശ്രീ അശോകൻ) ബ്രാഹ്മണനായി വളർന്ന ഗൗരീദാസനൊപ്പമുള്ളത്.
എന്നാൽ ബന്ധനത്തിൽ നിന്നും സ്വതന്ത്രയായ യക്ഷിയാണ് തന്നൊടൊപ്പം കൂടിയിരിക്കുന്ന സീമന്തിനിയെന്ന കാര്യം ഒടുവിൽ ഗൗരീദാസൻ തിരിച്ചറിയുകയും, യക്ഷിയെ തളയ്ക്കുകയും ചെയ്യുന്നു.
അഭിനേതാക്കൾ അഭിനേതാവ് കഥാപാത്രം മുകേഷ് ഗൗരീദാസൻ സലീം കുമാർ മാണിക്യൻ/ആണ്ടിപ്പട്ടി അറുമുഖം ജഗതി ശ്രീകുമാർ വടശ്ശേരി വാമനൻ ഇന്ദ്രൻസ് ഹരിശ്രീ അശോകൻ അയ്യപ്പൻ കുട്ടി സി.ഐ. പോൾ മഹേന്ദ്രൻ റിസബാവ ബ്രഹ്മദത്തൻ ജഗന്നാഥ വർമ്മ ബാബു നമ്പൂതിരി സൂരി നമ്പൂതിരി ഗീതു മോഹൻദാസ് സീമന്തിനി/യക്ഷി കവിത അനാമിക സംഗീത കണ്ണൂർ ശ്രീലത യമുന ശ്രീലത നായർ സംഗീതം
എസ്. രമേശൻ നായർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്.
ഗാനങ്ങൾ ബ്ലൂമൂൺ ഓഡിയോസ് വിപണനം ചെയ്തിരിക്കുന്നു.
ഗാനങ്ങൾ പകൽപ്പൂരം – വിധു പ്രതാപ് ഹേ ശിങ്കാരി – പി. ജയചന്ദ്രൻ , കെ.എസ്. ചിത്ര മോഹ സ്വരൂപിണി – കെ.എസ്. ചിത്ര നടവഴിയും – പന്തളം ബാലൻ മായം ചൊല്ലും – കെ.എസ്. ചിത്ര അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ഷാജി ചിത്രസം‌യോജനം പി. സി. മോഹനൻ ഡി ടി എസ് മിക്സിംഗ് രവി കല റാസി ചമയം സലീം കടയ്ക്കൽ , ശിവ വസ്ത്രാലങ്കാരം എസ്.ബി. സതീഷ് , കുമാർ ഹരിപ്പാട് ഡബ്ബിങ്ങ് നവോദയ വാർത്താപ്രചരണം വാഴൂർ ജോസ് , എബ്രഹാം ലിങ്കൻ നിർമ്മാണ നിയന്ത്രണം എം. രഞ്ജിത്ത് ലെയ്‌സൻ മുത്തു എക്സിക്യൂട്ടീവ് പ്രൊഡ്യൂസർ ഉബൈദ് പുറത്തേക്കുള്ള കണ്ണികൾ പകൽപ്പൂരം ഇന്റർനെറ്റ് മൂവി ഡാറ്റാബേസിൽ പകൽപ്പൂരം – മലയാളസംഗീതം.
പകർപ്പ് സംരക്ഷണം ഇംഗ്ലീഷ് വിലാസം https://ml.wikipedia.org/wiki/Copy_protection
ഉള്ളടക്ക സംരക്ഷണം , പകർപ്പ് തടയൽ , പകർപ്പ് നിയന്ത്രണം എന്നും അറിയപ്പെടുന്ന പകർപ്പ് സംരക്ഷണം , സോഫ്റ്റ്‌വെയർ , സിനിമകൾ, സംഗീതം, മറ്റ് മാധ്യമങ്ങൾ എന്നിവയുടെ പുനർനിർമ്മാണം തടയുന്നതിലൂടെ പകർപ്പവകാശം നടപ്പിലാക്കുന്നതിനുള്ള നടപടികളെക്കുറിച്ച് വിവരിക്കുന്നു.
വീഡിയോ ടേപ്പുകൾ, ഡിവിഡികൾ , ബ്ലൂ-റേ ഡിസ്‌ക്കുകൾ , എച്ച്‌ഡി-ഡിവിഡികൾ , കമ്പ്യൂട്ടർ സോഫ്റ്റ്‌വെയർ ഡിസ്‌ക്കുകൾ, വീഡിയോ ഗെയിം ഡിസ്‌ക്കുകൾ, കാട്രിഡ്ജുകൾ, ഓഡിയോ സിഡികൾ, ചില വിസിഡികൾ എന്നിവയിലാണ് കോപ്പി പരിരക്ഷ സാധാരണയായി കാണപ്പെടുന്നത്.
ചില കോപ്പി പ്രൊട്ടക്ഷൻ രീതികളും വിമർശനത്തിന് കാരണമായിട്ടുണ്ട്.
കാരണം   ന്യായമായ രീതിയിൽ   ഉപഭോക്താക്കൾ വിലകൊടുത്തോ വരിസംഖ്യയടച്ചോ  ഡിജിറ്റൽ ഉരുപ്പടികൾ വാങ്ങിയാലും  സുഗമമായി ഉപയോഗിക്കാനാവില്ലെന്നു വരും,   അതല്ലെങ്കിൽ ഉപഭോക്താവിന്റെ കമ്പ്യൂട്ടറിൽ പകർത്തൽ പ്രവർത്തനങ്ങൾ കണ്ടെത്തുന്നതിന് അധികമോ അനാവശ്യമോ ആയ സോഫ്റ്റ്‌വെയർ രഹസ്യമായി ഇൻസ്റ്റാൾ ചെയ്തെന്നുവരാം.
ഉപഭോക്തൃ അവകാശങ്ങൾ സംരക്ഷിക്കുന്നതിനൊപ്പം ശക്തമായ പകർപ്പ് പരിരക്ഷയും സന്തുലിതമാക്കുക എന്നത് മാധ്യമ പ്രസിദ്ധീകരണത്തിലെ സ്ഥിരമായ പ്രശ്നമാണ്.
"പകർപ്പ് സംരക്ഷണം" എന്നത് മീഡിയ കോർപ്പറേഷനുകൾ അവരുടെ ഉള്ളടക്കം അനധികൃതമായി പകർത്തുന്നത് തടയാൻ ഉപയോഗിക്കുന്ന ഒരു പദമാണ്, എന്നാൽ വിമർശകർ പറയുന്നത്, അവർ വാങ്ങുന്ന മീഡിയയിൽ കൂടുതൽ സ്വാതന്ത്ര്യം ആഗ്രഹിക്കുന്ന ഉപയോക്താക്കളെ പിന്തുണയ്ക്കുന്നതിനുപകരം പ്രവേശനം നിയന്ത്രിക്കുന്ന കമ്പനികളുടെ പക്ഷത്താണ് കാര്യങ്ങൾ നടക്കുന്നത്.
ഇത് അടിസ്ഥാനപരമായി ആരാണ് ആദ്യം വരേണ്ടത് എന്നതിനെക്കുറിച്ചുള്ള ഒരു സംവാദമാണ്: ഉള്ളടക്കം സൃഷ്ടിക്കുന്ന ആളുകളാണോ അല്ലെങ്കിൽ അത് വാങ്ങിക്കാൻ ആഗ്രഹിക്കുന്ന ആളുകളാണോ എന്നതിനെക്കുറിച്ചാണ്.
പകർപ്പ് തടയലും പകർപ്പ് നിയന്ത്രണവും കൂടുതൽ നിഷ്പക്ഷ നിബന്ധനകളായിരിക്കാം.
"പകർപ്പ് പരിരക്ഷണം" ചില സിസ്റ്റങ്ങൾ പകർപ്പുകൾ അനുവദിക്കുന്നതിനാൽ ഇത് എല്ലായ്പ്പോഴും കൃത്യമല്ല, എന്നാൽ ആ പകർപ്പുകൾ ഒരു കമ്പ്യൂട്ടർ അല്ലെങ്കിൽ ഒരു പ്രത്യേക ഡോംഗിൾ പോലുള്ള നിർദ്ദിഷ്‌ട ഉപകരണങ്ങളിൽ മാത്രമേ പ്രവർത്തിക്കൂ, ഇത് പങ്കിടുന്നതിനോ വ്യത്യസ്‌ത ഉപകരണങ്ങളിൽ ഉപയോഗിക്കുന്നതിനോ അത് കൂടുതൽ വെല്ലുവിളി സൃഷ്ടിക്കുന്നു.
ഈ പദം പലപ്പോഴും "ഡിജിറ്റൽ നിയന്ത്രണങ്ങൾ മാനേജ്മെന്റ്" (DRM) എന്നതുമായി കൂട്ടിച്ചേർത്തതാണ്.
പകർത്തൽ പരിമിതപ്പെടുത്തുക മാത്രമല്ല, ഡിജിറ്റൽ ഉള്ളടക്കം നിയന്ത്രിക്കുന്നതിനുള്ള വിവിധ മാർഗങ്ങൾ ഉൾക്കൊള്ളുന്ന ഒരു വിശാലമായ ആശയമാണ് ഡിആർഎം(DRM).
ലളിതമായി പറഞ്ഞാൽ, "പകർപ്പ് സംരക്ഷണം" പകർപ്പുകൾ തടയുന്നതിൽ ശ്രദ്ധ കേന്ദ്രീകരിക്കുമ്പോൾ, ഡിജിറ്റൽ വർക്കുകൾ നിയന്ത്രിക്കുന്നതിനുമുള്ള എല്ലാത്തരം രീതികളും ഡിആർഎം ഉൾക്കൊള്ളുന്നു, ഇത് പകർത്തൽ നിയന്ത്രണങ്ങൾക്കപ്പുറം വ്യാപിക്കുന്നു.
പകർപ്പ് നിയന്ത്രണത്തിൽ ഡിജിറ്റൽ അല്ലാത്ത നടപടികൾ ഉൾപ്പെട്ടേക്കാം.
കൂടുതൽ ഉചിതമായ പദം "സാങ്കേതിക സംരക്ഷണ നടപടികൾ" (TPMs) ആയിരിക്കാം, ഇത് ഒരു സൃഷ്ടിയുടെ ഉപയോഗമോ പ്രവേശനമോ നിയന്ത്രിക്കുന്നതിനുള്ള സാങ്കേതിക ഉപകരണങ്ങളുടെ ഉപയോഗമായി നിർവചിക്കപ്പെടുന്നു.
അവലംബം ↑ Thomas Obnigene, DVD Glossary Archived 2020-08-15 at the Wayback Machine .
, filmfodder.com 2007.
Retrieved 19 July 2007.
↑ Confusing Words and Phrases that are Worth Avoiding Archived 2013-06-03 at the Wayback Machine .
, GNU Project - Free Software Foundation (FSF).
↑ How do technological protection measures work?
Archived 14 June 2013 at the Wayback Machine .
, World Intellectual Property Organization
പഖവാജ്
വീപ്പയുടെ രൂപത്തിലുള്ള ഇരുവശത്തും മുഖമുള്ള മൃദംഗത്തോട് സാമ്യമുള്ള ഒരു താളവാദ്യമാണ് പഖവാജ്.
ധ്രുപദ് സംഗീത ശൈലിയിലെ അംഗീകൃതമായ താളവാദ്യമാണിത്.
വിവിധ സംഗീത രൂപങ്ങളിലും നൃത്തരൂപങ്ങളിലും അനുബന്ധ വാദ്യമായി ഉപയോഗിക്കുന്നു.
താഴ്ന്ന മൃദുവായ സ്വരവും മറ്റു സംഗീത ഉപകരണങ്ങളുമായി സ്വരച്ചേർച്ചയുള്ളതുമാണീ ഉപകരണം.
തിരശ്ചീനമായി ഒരു തലയിണയിൽ വാദകന്റെ മടക്കിയ കാലുകൾക്ക് മുന്നിൽ വെക്കുന്ന ഇതിന്റെ വലിയതും താഴ്ന്നസ്വരം തരുന്നതുമായ ഭാഗം ഇടതു കൈ കൊണ്ട് വായിക്കുന്നു.
വലിയ മുഖം നനവുള്ള ഗോതമ്പ് മാവ് തേച്ചുപിടിപ്പിക്കുന്നത് വ്യക്തമായ ശബ്ദം കിട്ടാൻ സഹായിക്കുന്നു.
തബല ശ്രുതി ചേർക്കുന്നത് പോലെ വലിച്ചുകെട്ടുന്ന വള്ളികൾക്കിടയിലെ മരത്തിന്റെ ആപ്പുകൾ ക്രമീകരിച്ചാണ് യാണ് പഖവാജിലും ശ്രുതി ചേർക്കുന്നത്.
സൂക്ഷ്മമായ ശ്രുതി മുഖത്തിന്റെ പുറത്തേ അറ്റത്തുള്ള മെടഞ്ഞതുപോലെ ഉള്ള വള്ളികൾ ക്രമീകരിച്ചാണ് ചെയ്യുന്നത്.
താഴ്സ്ഥായിയിലുള്ള സ്വരം കിട്ടുന്നതിനായി ഇടത്തേ(വലിയ) മുഖത്തിൽ പുതുതായി തയ്യാറാക്കിയ ഗോതമ്പ് മാവ് ഒട്ടിച്ച് വെക്കുന്നു.
പ്രാകൃതത്തിൽ നിന്നാണ് പഖവാജ എന്ന പദം ഉണ്ടായിട്ടുള്ളത്.
ഇതിനോട് സമാനമായ സംസ്കൃതം പദം പക്ഷവാദ്യ എന്നതാണ്.
ഒരു വശം എന്നർഥമുള്ള പക്ഷം എന്ന പദവും സംഗീതോപകരണമെന്നർഥമുള്ള വാദ്യോപകരണമെന്നർഥമുള്ള വാദ്യം എന്ന പദവും ആണ് ഇതിന്റെ ഉൽഭവം.
14ആം നൂറ്റാണ്ടിൽ പ്രഗൽഭരായ മൃദംഗം കലാകാരർ മൃദംഗ നിർമ്മാണത്തിനുപയോഗിക്കുന്ന സാമഗ്രികളിൽ പരീക്ഷണം നടത്തുകയും ആദ്യകാലത്ത് ഉപയോഗിച്ചിരുന്ന കളിമണ്ണിനു പകരം ഉപകരണത്തിന്റെ ചട്ടക്കൂട് ഉണ്ടാക്കുന്നതിനായി തടി ഉപയോഗിച്ച് തുടങ്ങുകയും ചെയ്തു.
ഇതിന് പഖവാജ് എന്ന പുതിയ പേരുപയോഗിക്കാൻ തുടങ്ങിയെങ്കിലും മൃദംഗമെന്ന പേരും ഉപയോഗത്തിലുണ്ട് .
തബലയിലെന്ന പോലെ തന്നെ പഖവാജിന്റെ താളങ്ങൾ ബോൽ എന്നറിയപ്പെടുന്ന അക്ഷരക്കൂട്ടങ്ങളുടെ(mnemonic) സഹായത്തോടെയാണ് പഠിക്കുന്നത്.
വാദന രീതികൾ പലതരത്തിൽ തബലയുടേതുമായി വ്യത്യസ്തമായിരിക്കുന്നു:താഴ്ന്ന ശ്രുതിയുള്ള ഭാഗത്ത് കൈ പരത്തി അടിക്കുകയാണ് ചെയ്യുന്നത്, തബലയിലേത് പോലെ വിരലുകൾ കൊണ്ടല്ല.
ഉയർന്ന ശ്രുതിയുള്ള ഭാഗത്ത് കൈപ്പത്തിയും വിരലുകളും കൃത്യമായ സ്ഥാനങ്ങളിൽ അടിച്ച് വ്യത്യസ്ത ബോലുകൾ ഉണ്ടാക്കുന്നു.